আনিসুল হক বলেন, তাঁদের বাসা গণভবনের ঠিক উল্টো দিকে। বঙ্গবন্ধু একদিন আমার পিতাকে গণভবনে ডাকেন। বাবার কাছ থেকে শুনেছেন উল্লেখ করে আলোচনা সভায় আইনমন্ত্রী বলেন, ‘১৯৭৫ সালের ১ আগষ্ট। মাগরিবের নামাজের সময় বঙ্গবন্ধুর সঙ্গে গণভবনে দেখা করতে যান আমার পিতা। সেখানে আগে থেকে বসা ছিলেন খন্দকার মোশতাক ও তাহের উদ্দিন ঠাকুর। পিতা যাওয়ার পর বঙ্গবন্ধু পাশের কক্ষে গেলেন। বঙ্গবন্ধু উঠে যাওয়ার পরপরই আমার বাবাকে মোশতাক বলেন, ‘বঙ্গবন্ধুকে বলে একটু নামাজ পড়ার অনুমতি নিয়ে দিতে। তখন আমার পিতা মোশতাককে বলেন, ‘নামাজ পড়ার জন্য অনুমতি নেওয়ার কী দরকার আছে। আপনারা যদি নামাজ পড়বেন তাহলে আপনারাই অনুমতি চান না কেন? পরে বঙ্গবন্ধু আসার পর মোশতাকদের নামাজ পড়ার জন্য যেতে বললেন।’